text: Løsgående dyr skabte uro
  26 maj 2011 kl. 07.01
  Bilister på den sønderjyske motorvej og fanger i statsfængslet i Renbæk ved Tønder blev torsdag generet af løsgående dyr.
  Fem-seks heste brød ved 7-tiden ud af deres indhegning og løb ud på motorvejen ved afkørslen til Sønderborg.
  Politiet kontaktede hestenes ejer, der fik dem indfanget.
  Trafikradioen advarede bilisterne mod de løsgående heste, og der skete ingen ulykker.
  I statsfængslet i Renbæk blev fangerne i nat udkommanderet til at indfange en flok sortbrogede kvier, der var brudt ud af fængslet, som  driver landbrug.
  I løbet af en time var både kvier og indsatte bag lås og slå igen.
  